พูดคุย:สนธิ ลิ้มทองกุล - วิกิพีเดีย

# พูดคุย:สนธิ ลิ้มทองกุล

### จากวิกิพีเดีย สารานุกรมเสรี

## [แก้] นักปฏิวัติ?

เอ... ผมว่าเอาตรงที่บอกว่าสนธิเป็นนักปฏิวัติออกไปก่อนดีไหมครับ? ผมว่ามันจะทำให้บทความไม่เป็นกลางนะครับ? คือถ้าเป็นข้อเท็จจริง... มันก็ไม่ชัดเจน ถ้าจะระบุเช่นนั้นอาจต้องเขียนว่ามีคนเชื่อว่าเขาเป็นนักปฏิวัติ แต่หลายคนก็เชื่อว่าเขาเป็นนักปลุกระดม... แล้วก็อาจต้องใส่รายละเอียดและการอ้างอิงมากกว่านี้ ท่านอื่น ๆ มีความเห็นเช่นใดครับ? --- Jittat 05:23, 28 พฤศจิกายน 2005 (UTC)

  เอาออกหรือเอาไว้ก็ได้ครับ ตอนนี้ยังไม่มีที่สำคัญพูดออกมาว่าเป็นนักปฏิวัติ ตามข่าวที่ออกมาเพียงปฏิวัติความคิดทางการเมืองและพยายามให้มีการเลือกนายกใหม่ ส่วนนักปลุกระดม คงเป็นคำเดียวกับนักปฏิวัติต่างกันตรง ปฏิวัติไม่สำเร็จนะครับ อยากจะบอกว่าเขียนตามวิกิพีเดียภาษาอังกฤษมานะครับ (แต่ผมเขียนในภาษาอังกฤษเอง ขำขำ) --Manop | พูดคุย - 06:10, 28 พฤศจิกายน 2005 (UTC)

    งั้นผมเอาออกนะครับ (ผมว่านักปลุกระดมกับนักปฏิวัติไม่เหมือนกันนะครับ) --- Jittat 13:13, 28 พฤศจิกายน 2005 (UTC)

## [แก้] ไม่เป็นกลาง

มีคนเขียนไม่ลงทะเบียนมาเขียน เกี่ยวกับข้อเสียของสนธินะครับ ผม่ไม่ทราบว่าแต่งขึ้นเอง หรือมีหลักฐานหรือเปล่านะครับ (แต่อาจจะหาหลักฐานยาก) อาจจะต้องเขียนเนื้อหาให้มีความเป็นกลางขึ้นนะครับ ไม่งั้นจะกลายเป็นเว็บโจมตีสนธิในอีกทางหนึ่ง --Manop | พูดคุย - 00:54, 17 ธันวาคม 2005 (UTC)

  การมีทั้งข้อมูลเชิงลบ และเชิงบวกของคุณสนธิ น่าจะเป็นสิ่งที่เหมาะสมที่สุด แต่อย่างไรก็ตามเนื่องจากในหัวข้อ "การวิพากษ์วิจารณ์" นั้นมีแต่ข้อมูลเชิงลบเพียงอย่างเดียวผมจึงนำออกไปก่อน ไม่งั้นอาจจะกลายเป็น Web โจมตีคุณสนธิอย่างที่คุณ manop บอกไว้ได้ (คงต้องบอกกับผู้เขียนท่านอื่นไว้ก่อนนะครับ ว่าเราสามารถกู้คืนข้อเขียนที่ถูกลบไปแล้วได้เสมอ) -- จุง 04:12, 17 ธันวาคม 2005 (UTC)

ข้อมูลในวิกิพีเดียฉบับนี้จับความตั้งแต่เฉพาะช่วงคุณสนธิโดนคุณทักษิณฟ้อง โดยละเลยข้อเท็จจริงที่ว่าก่อนหน้านั้นคุณสนธิในรายการเมืองไทยรายสัปดาห์ และคอลัมน์ข่าวปนคน คนปนข่าวของเซี่ยงเส้าหลง (เป็นนามปากกาซึ่งเข้าใจว่ามีคุณสนธิ และทีมงานเป็นผู้เขียนขึ้น) เคยสนับสนุนคุณทักษิณอย่างออกนอกหน้ามาก่อน ลองดูข้อมูลที่ ‘สนธิ’ ฟันธงทักษิณเป็นนายกที่ดีที่สุดของไทย พร้อมระบุสถานการณ์ในอิรักยังน่าห่วง 17 เมษายน 2547 ทั้งที่เวลานั้นนักวิชาการและกลุ่มขาประจำหลายคนออกมาตั้งข้อสังเกตและวิพากษ์เกี่ยวกับเรื่องผลประโยชน์ทับซ้อนของคุณทักษิณ

ข้อมูลอีกด้านหนึ่งที่ควรจะนำมาใส่ไว้ หากต้องการจะถ่วงดุลข้อเท็จจริงทั้งสองด้าน ให้ลองตรวจดูข้อมูลที่เว็ปไซต์ www.sondhi-mgr.com --สหายสิกขา 16:51, 15 มกราคม 2006 (UTC)

## [แก้] ชีวิตส่วนตัว

    ภายหลังจากจบการศึกษา สนธิเดินทางกลับเมืองไทย เมื่อปี พ.ศ. 2516 และแต่งงานอยู่กินกับนางจันทร์ทิพย์ ซึ่งเป็นผู้ช่วยศาสตราจารย์ ระดับ 9 ที่มหาวิทยาลัยศรีนครินทรวิโรฒ แต่ปัจจุบันแยกกันอยู่แล้ว

มีข้อมูลอ้างอิงไหมครับ ว่าปัจจุบันแยกกันอยู่ หรือเป็นข้อความโจมตี เพราะเมื่อวันก่อนคุณสนธิเดินทางมาที่จังหวัดผม ยังแวะพักที่บ้านภรรยาเขาเลย ผมแก้ไขนะ เพราะเป็นข้อความที่เพิ่มขึ้นมาเมื่อ 30/3/49 โดยผู้ที่ไม่ได้ login

## [แก้] เรื่องการฟ้องร้อง

ผมจำได้ว่า ทักษิณฟ้อง สนธิ 500 Manager 500 เมืองไทยรายสัปดาห์ หรือ thaiday เนี่ยแหละ 500 สโรชา 500 ฟ้องร้องโดยนายกรัฐมนตรีขณะนั้นทักษิณ ชินวัตร ทั้งคดีแพ่ง และคดีอาญา เป็นจำนวนเงินรวม 2,000 ล้านบาท ด้วยข้อหาหมิ่นประมาท และดูหมิ่น ผมว่าควรจะเป็น 1500 ถ้ารวม manager และเมืองไทยรายสัปดาห์ ว่าเป็นคุณสนธิด้วย หรือ 500 ถ้าไม่รวมนะครับ -- Tee

## [แก้] ดร.?

ปกติ หากเป็นดุษฎีบัณฑิตกิตติมาศักดิ์ มักจะไม่เรียก ดร. นะคะ ของคุณสนธิ นี่ใช้นายดีไม๊คะ มีมาตรฐานระบุไว้ในวิกิไม๊คะ เกี่ยวกับคำนำหน้าที่เหมาะสม เพราะกรณี นายก ทักษิณ จบดุษฎีบัณฑิตมา แต่มียศตำรวจ ควรเรียกอย่างไรคะ? ขอผู้รู้ช่วยด้วยค่ะ --Look-Narm 15:10, 23 เมษายน 2006 (UTC)

ปกติปริญญากิตติมศักดิ์ไม่นิยมเรียกดอกเตอร์ แต่ถ้าจะเรียกคงห้ามไม่ได้, แต่ ดร. เป็นภาษาปาก ไม่มีที่ใช้ในเอกสารราชการที่เป็นทางการจริงๆ ดูได้จากเวลาอ่านรายชื่อตอนเข้าเฝ้า ชื่อตามบัตรประชาชน หรือทะเบียนบ้าน, สำหรับยศตำรวจทหาร คำนำหน้าเจ้า จนถึงหม่อมหลวง ถือว่าใช้นำหน้าชื่อตลอด, ตำแหน่งทางวิชาการ ผศ รศ ศ. ไม่ปรากฏในทะเบียนบ้านครับ --ธวัชชัย 15:32, 23 เมษายน 2006 (UTC)

## [แก้] ล็อคหน้า

ผมว่าล็อคหน้าดีไหมครับ ทั้งหน้าคุณสนธิ และนายกทักษิณ ผู้ใช้:Mda

  ผมอยากทราบความคิดเห็นของผู้ใช้อื่นดูครับ สำหรับผม ผมเสนอล็อกหน้าให้เฉพาะผู้ที่ล็อกอินถึงแก้ไขได้ครับ -- Lerdsuwa 12:56, 17 มิถุนายน 2006 (UTC)
  ในสถานการณ์ที่การเมืองเริ่มร้อนขึ้น เห็นด้วยที่จะให้เฉพาะคนที่ล็อกอินแก้ได้ จะได้ช่วยป้องกันได้ในระดับหนึ่งครับ --Pi@k 13:28, 17 มิถุนายน 2006 (UTC)
  กลัวแต่ว่าการตัดสินใจจะตกไปอยู่กับคนเฝ้าบทความไม่กี่คนครับ บทความควรจะพิจารณาจากเนื้อหามากกว่ามองว่าใครเป็นผู้เขียน -- ZJ 22:55, 17 มิถุนายน 2006 (UTC)
  ล็อคหน้าก็ดีครับ สนับสนุน จนกว่าเหตุการณ์สงบ Liger 01:43, 18 มิถุนายน 2006 (UTC)

    ล็อกหน้าไม่ได้มีความหมายว่าแก้ไขไม่ได้ครับ ถ้าต้องการแก้ไขทุกคนสามารถทำได้โดยการลงทะเบียน (มุมขวาบน) และเขียนได้ตามปกติครับ --Manop | พูดคุย - 05:41, 13 กันยายน 2006 (UTC)

## [แก้] ชีวิตแต่งงาน

จากข้อมูลแล้ว ปัจจุบันไม่ได้แยกกันอยู่ครับ คุณสนธิ ลิ้มทองกุล อาศัยอยู่กับภรรยา ส่วนลูกชาย คือ จิตตนาถ ลิ้มทองกุล อาศัยอยู่อีกบ้าน อาจารย์จันทร์ทิพย์ ซึ่งเป็นคู่ชีวิตของคุณสนธิ ปัจจุบันมีตำแหน่งเป้นผู้อำนวยการโครงการผู้จัดการสุขภาพครับ

ดึงข้อมูลจาก "http://th.wikipedia.org../../../%E0%B8%AA/%E0%B8%99/%E0%B8%98/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%AA%E0%B8%99%E0%B8%98%E0%B8%B4_%E0%B8%A5%E0%B8%B4%E0%B9%89%E0%B8%A1%E0%B8%97%E0%B8%AD%E0%B8%87%E0%B8%81%E0%B8%B8%E0%B8%A5.html".

##### Views

- บทความ
- อภิปราย
- รุ่นปัจจุบัน

##### ค้นหา